“Ramane, jere monge juru tulis Sandi nampa panuwun sekang warga sing nggawekaken layang, gedhene ora sepira, ningen ana kanca batir pegawe kecamatan sing weruh juru tulis Sandi nampa tandha panuwun njuran dilaporaken maring pak camat. Lha crita kuwe uplek diwartakaken dening kanca batir pamong nang bale desa,” ujare Tebok karo sriwutan nggawekaken teh nggo ramane. Apamaning wis ana pacitan sing digawa mbekayu Tebok sekang bale desa.
